
G E N N E M F Ø R E L S E S D E K R E T
fra Den Slovakiske Republiks ministerium for landbrug og udvikling af landdistrikter
af 3. december 2019
om ændring af gennemførelsesdekret nr. 143/2012 fra Den Slovakiske Republiks ministerium for landbrug og udvikling af landdistrikter om avl af farlige dyr

I overensstemmelse med § 53, stk. 1, litra f), i lov nr. 39/2007 om veterinærpleje, som ændret, fastlægger Den Slovakiske Republiks ministerium for landbrug og udvikling af landdistrikter følgende:
Artikel I
Gennemførelsesdekret nr. 143/2012 fra Den Slovakiske Republiks ministerium for landbrug og udvikling af landdistrikter om avl af farlige dyr ændres som følger:
1. I den indledende sætning erstattes "§ 53, litra f), i lov nr. 39/2007 om veterinærpleje, som ændret ved lov nr. 342/2011" af "§ 53, stk. 1, litra f), i lov nr. 39/2007 om veterinærpleje, som ændret".
2. § 1, inklusive overskrift, erstattes af følgende:

"§ 1
Genstand
(1) I dette gennemførelsesdekret fastsættes
a) de farlige dyrearter
b) de generelle krav i forbindelse med opdræt af farlige dyr eller hold af farlige dyr samt kravene vedrørende registrering
c) de generelle krav til virksomheder, der opdrætter farlige dyr
d) de generelle krav i forbindelse med opdræt af bestemte arter af farlige dyr eller hold af bestemte arter af farlige dyr samt de virksomheder, der opdrætter dem.
(2) Dette gennemførelsesdekret gælder ikke for opdræt af farlige dyr eller hold af farlige dyr
a) i en opdrætsvirksomhed, som er en zoologisk have,1) virksomheder, der beskytter truede dyr1a) eller cirkusser1b)
b) anvendt til videnskabelige formål eller uddannelsesformål i henhold til særskilt lovgivning.1c)
(3) Dette gennemførelsesdekret udstedes med forbehold af bestemmelserne i særskilt lovgivning.1d)". 
Fodnote 1 og 1a til 1d får følgende ordlyd:
"1) § 44 i lov nr. 543/2002 om natur- og landskabsbeskyttelse, som ændret.
"1a) i § 45 i lov nr. 543/2002, som ændret.
1b) Kommissionens forordning (EF) nr. 1739/2005 af 21. oktober 2005 om dyresundhedsmæssige betingelser for transport af cirkusdyr mellem medlemsstater.
1c) Den Slovakiske Republiks regeringsforskrift nr. 377/2012, der fastlægger krav for beskyttelse af dyr, der anvendes til videnskabelige eller uddannelsesmæssige formål.
1d) Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed, (særudgave af EFT, kapitel 15/bind 03), som ændret.
Artikel 14, litra d), underlitra. i)-iii), i Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (forordning om animalske biprodukter) (EUT L 300 af 14.11.2009), som ændret.
Europa-Parlamentets og Rådets forordning (EU) nr. 1143/2014 af 22. oktober 2014 om forebyggelse og håndtering af introduktion og spredning af invasive ikkehjemmehørende arter (EUT L 317 af 4.11.2014).
§ 33, § 35 og § 41-43 i lov nr. 543/2002, som ændret.
§ 4, § 8, § 9, § 11-12a, § 13 og § 29 i lov nr. 15/2005 om beskyttelse af vilde dyre- og plantearter ved kontrol af handlen hermed og ændring af visse love, som ændret.
§ 60 i lov nr. 274/2009 om jagt og om ændringer af visse love.
§ 2 og § 23 i lov nr. 150/2019 om forebyggelse og håndtering af introduktion og spredning af invasive ikkehjemmehørende arter og ændring af visse love.
§ 3 og § 4, stk. 1, i regeringsforskrift nr. 322/2003 fra Den Slovakiske Republik om beskyttelse af dyr, der opdrættes til landbrugsformål.
§ 8 og § 12-15 i gennemførelsesdekret nr. 24/2003 fra Den Slovakiske Republiks miljøministerium om Den Slovakiske Republiks gennemførelsesdekret nr. 543/2002 om natur- og landskabsbeskyttelse, som ændret.
§ 7, § 9, § 11, § 13 og § 14 i gennemførelsesdekret nr. 110/2005 fra Den Slovakiske Republiks miljøministerium om gennemførelse af visse bestemmelser i loven om beskyttelse af vilde dyre- og plantearter ved kontrol af handlen hermed og om ændring af visse love.".
3. I § 2, litra a), erstattes "dyrearter, til hvilke der henvises i § 3," af "et individ af de dyrearter, til hvilke der henvises i § 3, inklusive krydsninger" og konjunktionen "og" erstattes af konjunktionen "eller".
4. § 2, litra b), erstattes af følgende:
"b)	"opdrætsvirksomhed" betyder det anlæg, inklusive frilandsanlæg, i hvilket farlige dyr opdrættes eller holdes permanent eller midlertidigt".
5. § 3, stk. 1, erstattes af følgende:
"Stk. 1. Klassen spindeldyr (Arachnida)
a) ordenen edderkopper (Araneida): alle giftige arter af genera Atrax, Ceratogyrus, Citharischius, Haplopelma, Harpactirella, Heteroscodra, Chiracanthium, Latrodectus, Loxosceles, Mastophora, Ornithoctonus, Phoneutria, Phrynarachne, Poecilotheria, Pterinochilus, Selenocosmia, Stromatopelma samt arten Lycosa erythrognatha
b) ordenen skorpioner (Scorpiones): alle farlige giftige arter af genera Androctonus, Buthacus, Buthotus, Buthus, Centuroides, Leiurus, Parabuthus og Tityus.".
6. I § 3, stk. 2, erstattes "Chondrichtyes" af "Chondrichthyes".
7. § 3, stk. 3, erstattes af følgende:
"Stk. 3. Klassen padder (Amphibia): alle arter fra familien springfrøer (Dendrobatidae), med undtagelse af arter af genus Colostethus eller individer, der er født i en opdrætsvirksomhed eller beviseligt er opdrættet eller holdt i fangenskab i mindst ét år.".
8. I § 3, stk. 4, erstattes litra d) og e) af følgende:
"d)	fra underordenen firben (Sauria), alle arter af genus Varanus
e)	fra familien pyton (Pythonidae) og familien boa (Boidae) i underordenen slanger (Serpentes): alle arter, hvis kropslængde, inklusive hale, overstiger 3 m som udvokset.".
9. Det følgende nye stk. 5 indsættes efter § 3, stk. 4:
"Stk. 5. Klassen fugle (Aves) (herefter kaldet "rovfugle")
a) alle arter fra ordenen Falconiformes
b) alle arter fra ordenen Strigiformes.".
Stk. 5 ændres til stk. 6.
10. I § 3, stk. 6, indsættes "ordenen" før "Carnivora", "halvbjørne (Procyonidae) – alle arter" indsættes før "mårer" og følgende tilføjes i slutningen: "og ordenen primater".
11. I overskriften til § 4 erstattes konjunktionen "og" af konjunktionen "eller".
12. § 4, stk. 3, erstattes af følgende:
"Stk. 3. Ejere af farlige dyr eller holdere af farlige dyr skal sikre, at fravænningen af afkommet fra klassen pattedyr (Mammalia), ordenen rovdyr (Carnivora), familien katte (Felidae), genera Panthera, Neofelis, Puma, Lynx samt Acinonyx, og familien bjørne (Ursidae) eller ordenen primater finder sted på det mest egnede tidspunkt af hensyn til såvel afkommets som moderdyrets velfærd (§ 22, stk. 1, i loven), med undtagelse af tilfælde, hvor fravænning efter en dyrlæges opfattelse er nødvendig af hensyn til afkommets eller moderdyrets sundhed.".
13. I § 4, stk. 4, litra g), slettes "nr. 1".
14. § 4, stk. 5 til 10, erstattes af følgende:
[bookmark: _GoBack]"Stk. 5. I opdrætsvirksomheden skal der forefindes et område og anlæg til fiksering af farlige dyr, så der kan udføres veterinære aktiviteter.
(6) Farlige dyr må kun opdrættes, holdes, plejes eller håndteres eller bevæges frit under overholdelse af kravene i stk. 7 til 9 af personer, der er over 18 år og, i forbindelse med farlige dyr, der er rovfugle, må disse håndteres og bevæges frit af personer under 18 år under opsyn af holderen af jagtrovfuglen2). For så vidt angår dette gennemførelsesdekret betyder "håndtering af et farligt dyr" enhver fysisk kontakt med dyret.
(7) Håndtering af farlige dyr uden for opdrætsvirksomheden eller fri bevægelse af farlige dyr uden for opdrætsvirksomheden må kun finde sted, hvis disse transporteres i transportudstyr til det sted, hvor de veterinære aktiviteter og handlinger finder sted, eller til en anden opdrætsvirksomhed. Kravene i første punktum gælder ikke for rovfugle, der håndteres uden for opdrætsvirksomheden eller hvis frie bevægelse uden for opdrætsvirksomheden tillades af jagtrovfuglens holder eller en person under holderens opsyn.
(8) Farlige dyr fra klassen pattedyr (Mammalia) eller rovdyr (Carnivora), familien katte (Felidae), genera Panthera, Neofelis, Puma, Lynx og Acinonyx og familien bjørne (Ursidae) eller ordenen primater må kun håndteres i en opdrætsvirksomhed eller bevæges frit i opdrætsvirksomheden af ejeren, holderen, en person, der tager sig af det farlige dyr, eller indfanger dyret med henblik på transport eller en person, der udfører veterinære aktiviteter.
(9) Hvis et farligt dyr plejes af en person, som ikke er ejeren eller holderen, skal denne person beviseligt være instrueret i plejen af det farlige dyr.
(10) Ejere af farlige dyr eller holdere af farlige dyr skal føre registre over de farlige dyr i opdrætsvirksomheden i det omfang, det er fastlagt i stk. 11 og 12, og opbevare disse registre i en periode på fem år efter sidste registrering. Registrering i henhold til særskilt lovgivning3) erstatter registrering i henhold til første punktum.".
Fodnote 2 og 3 får følgende ordlyd:
"2) § 60, stk. 4, i lov nr. 274/2009.
3) § 41 i lov nr. 543/2002, som ændret.
§ 11 i lov nr. 15/2005, som ændret.
§ 12 og § 13 i gennemførelsesdekret nr. 24/2003, som ændret.
§ 9 i gennemførelsesdekret nr. 110/2005, som ændret.".
15. Følgende stk. 11 og 12 tilføjes til § 4:
"Stk. 11. Registre over farlige dyr, til hvilke der henvises i § 3, stk. 1 til 3, skal indeholde følgende oplysninger:
a) datoen for dyrets ankomst i opdrætsvirksomheden og antallet af dyr på den pågældende dato
b) datoen for ændringen af antallet af dyr i opdrætsvirksomheden på grund af reproduktion og det samlede antal dyr i opdrætsvirksomheden på den pågældende dato
c) datoen for og årsagen til fjernelse af dyr fra opdrætsvirksomheden og antallet af fjernede dyr; skyldes fjernelsen ændringer i ejerskab eller hold, oplysninger om den nye ejer eller holder i det omfang, der er fastlagt i § 54, stk. 12, i loven.
Stk. 12. Registre over farlige dyr, til hvilke der henvises i § 3, stk. 4 til 6, skal indeholde følgende oplysninger:
a) datoen for dyrets ankomst til opdrætsvirksomheden eller datoen for dyrets fødsel eller udklækning, hvis dyret er født eller udklækket i opdrætsvirksomheden
b) dyrets køn, såfremt det kendes
c) mærkningsmetode og mærkningens tekst, hvis dyret er mærket
d) datoen for og årsagen til fjernelse af dyret fra opdrætsvirksomheden; skyldes fjernelsen ændringer i ejerskab eller hold, oplysninger om den nye ejer eller holder i det omfang, det er fastlagt i § 54, stk. 12, i loven.".
16. § 5, stk. 6, erstattes af følgende:
"Stk. 6. Særlige krav til opdrætsvirksomheder i forbindelse med bestemte farlige dyrearter er fastlagt i bilaget.".
17. § 6 slettes.
18. Efter § 7 indsættes en ny § 7a, som inklusive overskriften får følgende ordlyd:
"§ 7a
Overgangsbestemmelser vedrørende ændringerne, der træder i kraft fra den 1. marts 2020
Hvis en opdrætsvirksomhed, der er etableret til og med den 29. februar 2020, ikke opfylder de fastlagte krav i nærværende gennemførelsesdekret, skal denne opfylde kravene pr. 30. juni 2020.".
19. Fodnote 4 får følgende ordlyd:
"4) Europa-Parlamentets og Rådets direktiv (EU) 2015/1535 af 9. september 2015 om en informationsprocedure med hensyn til tekniske forskrifter samt forskrifter for informationssamfundets tjenester (EUT L 241 af 17.9.2015).".
20. Bilag 1 bliver bilag, som inklusive overskriften får følgende ordlyd:
"Bilag
til gennemførelsesdekret nr. 143/2012
SÆRLIGE KRAV I FORBINDELSE MED OPDRÆT AF BESTEMTE ARTER AF FARLIGE DYR OG DE VIRKSOMHEDER, DER OPDRÆTTER DEM
A. Klassen krybdyr
Pladskrav
	
	Gruppe af dyr
	Hvert ekstra individ
	Særlige krav

	
	Antal individer
	Tørt område m2
	Vandbassin
	Hegnets højde m
	Tørt område m2
	Bassinets overfladeareal m2
	

	
	
	
	Areal m2
	Rumfang m3
	
	
	
	

	Dværgkrokodille/-kaiman: Osteolaemus tetraspis, Paleosuchus palpebrosus, Paleosuchus trigonatus
	1
	1,5
	1,5
	1
	
	1
	1
	a)

	Mellemkrokodille/-kaiman: (Alligator sinensis, Caiman crocodilus, Crocodylus mindorensis og andre), hvor handyr opnår en længde på op til 3 m
	1
	2,5
	2,5
	2
	
	1,5
	1,5
	a)

	Stor Krokodille/kaiman: arter, hvor handyr opnår en længde over 3 m som udvokset
	1
	3
	3
	3,5
	
	3
	3
	a)

	Varaner med en samlet kropslængde på op til 1 m
	1
	1,5
	
	
	1
	0,5
	
	a), b)

	Varaner med en samlet kropslængde på op til 2 m
	1
	2,5
	
	
	1,5
	1
	
	a), b)

	Varaner med en samlet kropslængde over 2 m
	1
	4
	
	
	2
	2
	
	a), b)

	Komodo-varan (Varanus komodoensis)
	1
	25
	
	
	2
	8
	
	a), b)

	Varaner, der lever i træer
	1
	1
	
	
	1,5
	0,5
	
	a), b)

	Genus Heloderma
	1
	0,5
	
	
	
	
	
	b)

	Boa- og pytonslanger mellem 3 m og 5 m
	1
	1,5
	
	
	0,8
	0,5
	
	b)

	Boa- og pytonslanger med en længde over 5 m
	1
	3
	
	
	1
	1
	
	b)

	Kongekobra (Ophiophagus hannah)
	ikke mere end 2
	2
	
	
	1,5
	
	
	b)

	Store giftige slanger, der lever i træer, med en længde over 1 m
	ikke mere end 2
	1
	
	
	1,5
	
	
	b)

	Store giftige slanger, der lever på jorden, med en længde over 1 m
	ikke mere end 2
	1
	
	
	0,5
	
	
	b)

	Mellemstore giftige slanger, der lever i træer, med en længde op til 1 m
	ikke mere end 2
	0,3
	
	
	1
	
	
	b)

	Mellemstore giftige slanger, der lever på jorden, med en længde op til 1 m
	ikke mere end 2
	0,5
	
	
	0,5
	
	
	b)

	Små giftige slanger, der lever i træer, med en længde op til 0,5 m
	ikke mere end 2
	0,2
	
	
	0,5
	
	
	b)

	Små giftige slanger, der lever på jorden, med en længde op til 0,5 m
	ikke mere end 2
	0,3
	
	
	0,3
	
	
	b)

	Havslanger
	1
	0,5
	1,5
	1
	
	0,5
	0,5
	



a) krokodille eller varan: det skal være muligt at opdele bure, i hvilke der opdrættes flere individer; dette gælder ikke, hvis der findes anden egnet isolationsmulighed
b) egnet anlæg til fri bevægelse i frisk luft, hvis vejret tillader det

B. Rovfugle

Pladskrav
Rovfugle opdrættes i en voliere. Volieren skal anbringes således, at den yder beskyttelse mod rovdyr, regn, direkte sollys og træk. Volieren skal konstrueres således, at risikoen for at fuglen kvæstes på grund af kollision med volierens vægge eller loft minimeres, og siddepinden skal placeres i volieren, så fuglen kan sprede sine vinger helt ud. I forbindelse med opdræt af individer og individer fra familien Accipitridae i ordenen Falconiformes skal det sikres, at det meste af volierens sidevægge er ikke-transparent. Skyggeklædet fastgøres på nettets yderside. To tredjedele af volierens sidevæg eller loft afdækkes, så der skabes luftventilation inde i volieren. Væggene i volieren kan være udstyret med ventilationsåbninger i bunden, så luften udskiftes ved hjælp af en skorstenseffekt. Hvis volierens loft er åben, skal mindst en tredjedel af siddepinden befinde sig i læ, så fuglen kan søge ly for sollys og regn.

Krav til volierens størrelse
	Voliere: længde/bredde (dybde)/højde eller gulvareal/højde

	
	Små rovfugle1)
	Mellemstore rovfugle2)
	Store rovfugle3)

	Én rovfugl
	1,8 m/1,8 m/2 m eller
3,5 m2/2 m
	2,5 m/2,5 m/2 m eller
6 m2/2 m
	4 m/3 m/2,5 m eller
12 m2/2,5 m

	Ynglepar
	3 m/2 m/2 m eller
6 m2/2 m
	4 m/3 m/2 m eller
12 m2/2 m
	5 m/4 m/3 m eller
20 m2/2,5 m



Anmærkninger:
1) Små rovfugle: en rovfugl med en vægt på op til 500 g som udvokset, såsom europæisk spurvehøg, dværgfalk, almindelig tårnfalk eller lille ugle.
2) Mellemstore rovfugle: en rovfugl med en vægt på op til 1 600 g som udvokset, såsom vandrefalk, slagfalk, nordisk duehøg, almindelig musvåge eller slagugle.
3) Store rovfugle: en rovfugl med en vægt over 1 600 g som udvokset, såsom kongeørn, kejserørn, gåsegrib, andeskondor eller stor europæisk hornugle.

Pladsforbedringer
Der skal være adgang til vandbad i volieren.

Indfangning og transport
Der skal generelt anvendes handsker under indfangningen. Transportburet skal være så stort, at individets fjer ikke berører transportburets sider og luften kan cirkulerer gennem ventilationsåbningerne.

C. Klassen pattedyr

1. Rovdyr – Carnivora

a) Katte (Felidae)

aa) Store katte (Pantherinae, Acinonychynae) 

Pladskrav
	Arter
	Udendørs indhegning
	Indendørs areal

	Løve (Panthera leo), tiger (Panthera tigris) (altid par + afkom)
	300 m2
20 m2 for hvert ekstra individ
	30 m2
10 m2 for hvert ekstra individ

	Leopard (Panthera pardus), jaguar (Panthera onca), puma (Puma concolor), sneleopard (Uncia uncia) (altid par + afkom)
	100 m2
10 m2 for hvert ekstra individ
	20 m2
4 m2 for hvert ekstra individ

	Gepard (Acinonyx jubatus) (altid to hanner og to hunner. En hun med afkom skal have sin egen indhegning)
	400 m2
50 m2 for hvert ekstra individ
	rumligt opdelt boks på 5 m2 for hvert individ
20 m2
4 m2 for hvert ekstra individ



Klimatiske betingelser
Individer af kulderesistente arter og underarter, for eksempel sneleopard, leopard, sibirisk tiger eller puma, har kun behov for en tør soveboks beskyttet mod træk. Individer af arter og underarter fra en varm klimazone skal have et opvarmet indendørs areal med en temperatur over 15 °C.

Pladsforbedringer
En udendørs indhegning med jord eller sand og til dels dækket af vegetation, grene til at klø sig og klatre i samt grene, de kan ligge på, og som er beskyttet mod dårligt vejr. Til en tiger eller jaguar, et svømmebassin med en vanddybde på mindst 1,2 m.

Konstruktion af den udendørs indhegning
Glatte vægge eller bjælker, 4 m høj med overhæng til løver eller tigere, 2 m høj med overhæng til geparder. Til andre arter skal indhegningen være lukket foroven. Til løver, tigere eller geparder udgør en voldgrav med en barriere, der er anbragt i tilstrækkelig højde over vandoverfladen og yder tilstrækkelig sikkerhed, også en egnet konstruktion.

Social struktur
Løver opdrættes i par eller grupper og den udendørs indhegning skal være struktureret. I tilfælde af geparder skal der fortrinsvis holdes flere hanner og hunner sammen med mulighed for adskillelse. Andre arter opdrættes normalt i par. Hunnerne skal have mulighed for at blive adskilt, når de føder og opfostrer deres unger.

Ernæring
Ribben med kød, inklusive knogler, og tilskud af vitaminer og mineraler, lejlighedsvist indvolde og fodring med hele byttedyr, der skal jages. Én fastedag om ugen eller to fastedage om ugen adskilt af mindst én dag med fodring, hvis muligt. Fordring skal mindst to gange om ugen inkludere en jagtsimulering.

Indfangning og transport
Indfangning ved at lokke dem med føde eller brug af bedøvelse. Transportcontaineren skal være beklædt med metalplader, med undtagelse af containere til geparder. På forsiden skal der være en trådnetlåge, som kan sikres, og omfatte en formonteret låge. På bagsiden skal der være en lukket låge.

ab) Små katte (Felinae) 

Pladskrav/par
Det angivne overfladeareal gælder for udendørs indhegninger. For arter, som ikke er modstandsdygtige over for kulde, gælder det samme overfladeareal for det indendørs område. Sortfodet kat (Felis nigripes), junglekat (Felis chaus), bengalsk kat (Prionailurus bengalensis) eller lignende arter: 15 m2; europæisk vildkat (Felis silvestris), manul (Otocolobus manul) eller jaguarundi (Herpailurus yagouaroundi): 20 m2; serval (Leptailurus serval), karakal (Caracal caracal), ozelot (Leopardus pardalis), afrikansk guldkat (Profelis aurata) eller fiskekat (Prionailurus viverrinus): 30 m2; europæisk los (Lynx lynx): 50 m2.
Den udendørs indhegnings højde er 2,5 m.

Klimatiske betingelser
Individer af kulderesistente arter, såsom europæisk los, europæisk vildkat eller manul, kan opdrættes i udendørs indhegninger hele året, med en soveboks beskyttet mod dårligt vejr. Manuler skal beskyttes mod overophedning og fugt. Individer af tropiske arter skal have en indendørs indhegning med en temperatur over 18 °C. Mange arter kan opholde sig i den udendørs indhegning også i vintermånederne, sålænge de har adgang til et opvarmet indendørs område.

Pladsforbedringer
I den udendørs indhegning, jord eller sand delvist tilvokset med vegetation, træ til at klø sig og klatre, skjulesteder og grene til at hvile sig på.

Social struktur
Normalt opdrættet i par; nogle arter kan midlertidigt opdrættes i mindre grupper. Hvis opdrættet finder sted i mindre grupper, skal der forefindes tilstrækkelige skjulesteder og arealet skal udvides tilsvarende, så konflikter undgås.

Ernæring
Byttedyr, der er dræbt lige forinden, eller kød med tilsætninger af mineraler og vitaminer. Fordring skal mindst to gange om ugen inkludere en jagtsimulering.

Indfangning og transport
Indfangning ved hjælp af et kastenet; transport i en solid træboks med tremmer på forsiden.

b) Hundefamilien (Canidae)

Pladskrav
Ulv (Canis lupus), afrikansk vildhund (Lycaon pictus), dhole (Cuon alpinus) eller mankeulv (Chrysocyon brachyurus): 800 m2/tre individer, for hvert ekstra individ 10 m2.
Guldsjakal (Canis aureus): 50 m2/par, for hvert ekstra individ 10 m2.
Rød ræv (Vulpes vulpes), mårhund (Nyctereutes procyonoides), øreræv (Otocyon megalotis), skovhund (Speothos venaticus): 30 m2/par med unger.
Korsaræv (Vulpes corsak) eller fennek (Vulpes zerda): 10 m2/par med unger.

Klimatiske betingelser
Individer af kulderesistente arter må holdes udendørs hele året. Der skal forefindes beskyttelse mod dårligt vejr i den udendørs indhegning. Temperaturen i det udendørs område skal være over 12 °C for individer af betinget kulderesistente arter. Efter akklimatisering kan hunde af tropisk oprindelse opdrættes i en udendørs indhegning hele året, såfremt de har adgang til et opvarmet indendørs areal med en temperatur over 18 °C.

Pladsforbedringer
Gulv i den indendørs indhegning tilvokset med vegetation, en sandkasse til komfortadfærd, soveboks svarende til individets størrelse og en hvalpekasse. Den udendørs indhegning skal opdeles i hjørner ved hjælp af synlige barrierer, så dyrene kan skjule sig. For ræve og sjakaler, hegn med et overhæng, der vender indad, glatte vægge eller en grøft til afgrænsning. For alle arter skal hegnets fundament være tilstrækkeligt dybt til at det ikke kan undergraves – mere end 1,5 m under jordens overflade eller fast jordlag.

Social struktur
Ulv, afrikansk vildhund eller dhole opdrættes i en gruppe; de resterende arter i en familiegruppe.

Ernæring
De store arter fodres med kød med knogler eller hele dyr; mindre arter med byttedyr, der er dræbt lige forinden, eller hakket kød med grøntsagsportioner og tilsætninger med vitaminer og mineraler. Mankeulv og skovhund kræver varieret føde, bestående af fisk, æg, frugt og grøntsager. Lejlighedsvis faste, ikke mere end én dag om ugen. Lejlighedsvis fodring med jagtsimulering.

Indfangning og transport
Indfangning med kastenet eller medicinsk neutralisering. Ved separat transport skal individet være i stand til at stå oprejst i containeren. Containere til ulve og afrikanske vildhunde beklædes med metalplader.

c) Hyæner (Hyaenidae)

Hyæner skal have skjulesteder og mulighed for at trække sig tilbage. 

Pladskrav
	Arter
	Udendørs indhegning
	Indendørs areal

	Hyæner af genus Hyaena
	150 m2/individ
20 m2 for hvert ekstra individ
	4 m2/individ (muligheder for at skjule sig)

	Dværghyæner af genus Proteles
	50 m2/individ
10 m2 for hvert ekstra individ
	4 m2/individ (muligheder for at skjule sig)



Klimatiske betingelser
Indendørs temperatur over 15 °C. For hyæner af genus Hyaena, et beskyttet hundehus med en temperatur, der holdes over 10 °C, er tilstrækkeligt efter forlænget akklimatisering.

Pladsforbedringer
Naturlig eller forstærket jord til dels med naturlig substrat. Der anvendes liggemateriale i kassen. Et bassin kræves til plettede hyæner.

Konstruktion af den udendørs indhegning
Hegn, der er sikret mod undergravning. En voldgrav eller en tør grav er egnet.

Social struktur
Individuelt opdræt er egnet. Hvis de opdrættes i par eller grupper, skal der være mulighed for at adskille individerne, især om natten. Forskellige arter må ikke opdrættes sammen.

Ernæring
For hyæner af genus Hyaenna, kød med knogler. For dværghyæner af genus Proteles, insekter eller kød.

Indfangning og transport
Medicinsk neutralisering. Transportcontainer beklædt med metalplader.

d) Bjørne (Ursidae)

Der skal tages højde for individets fysiske styrke og udholdenhed inden for den pågældende art, når den udendørs indhegning og sikkerhedsudstyret (låger, døre, udstyr til indfangning) bygges.

Pladskrav
	Arter
	Udendørs indhegning
	Indendørs areal

	Isbjørne (Ursus maritimus)
	400 m2/par
50 m2 for hvert ekstra individ
	10 m2/individ

	Brun bjørn (Ursus arctos),
asiatisk sort bjørn (Ursus thibetanus)
	200 m2/par
20 m2 for hvert ekstra individ
	6 m2/individ

	Malajbjørn (Helarctos malayanus), kæmpepanda (Ailuropoda melanoleuca)
	150 m2/par
10 m2 for hvert ekstra individ
	10 m2/individ



Klimatiske betingelser
Varme kræves kun til malajbjørnen; temperaturen i det indendørs område skal være over 12 °C.

Pladsforbedringer
Liggemateriale i det indendørs område, undtaget arealer med gulvvarme. Udendørs indhegning med naturligt substrat og tilstrækkelige muligheder for at beskæftige sig, klatre og bade. For isbjørne, et bassin med en dybde på mindst 1,5 m med et overfladeareal på mindst 80 m2. Mulighed for individuel hule og en kasse til opfostring af unger.

Konstruktion af den udendørs indhegning
Udendørs indhegning uden tag med en højde på 3 m og et overhæng til isbjørne og kodiakbjørne; ellers 2,5 m med et overhæng.

Social struktur
Opdrættes enkeltvist. Opdrættes i par under brunsttiden.

Ernæring
Kød, fisk, frugt og grøntsager; for læbebjørn også insekter. Lejlighedsvis faste, ikke mere end én dag om ugen.

Indfangning og transport
Indfangning ved hjælp af medicinsk neutralisering eller ved at lokke dyret med føde; transportcontainer beklædt med metalplader; ud over trådnetlågen skal der forefindes en solid metalpladelåge.

e) Halvbjørne (Procyonideae) 

Pladskrav
	Arter
	Udendørs indhegning
	Den udendørs indhegnings højde

	Arter, der mest opholder sig i træer, såsom kattelemur, makibjørn, snohalebjørn
	16 m2/par
2 m2 for hvert ekstra individ
	
2 m

	Arter, der opholder sig både i træer og på jorden, såsom næsebjørn og vaskebjørn
	20 m2/par
2 m2 for hvert ekstra individ
	
2 m



Klimatiske betingelser
I den kolde årstid skal der forefindes et opvarmet indendørs område med en temperatur over 15 °C; dette gælder ikke for vaskebjørne og næsebjørne.

Pladsforbedringer
Naturlig jord, dæklag af bark eller delvist fast gulv. Tilstrækkelige muligheder for at skjule sig og grene til at klatre i. Et bassin kræves til vaskebjørne. Sovekasser og kasser til opfostring af unger.

Social struktur
Opdrættes i par eller små grupper.

Ernæring
Kød, frugt, grøntsager og ris.

Indfangning og transport
Indfangning ved hjælp af net, transport i en metalpladecontainer, container beklædt med metalplader eller lufttransportkasse til kæledyr.

f) Mårer (Mustelidae)

Pladskrav
	Brud (Mustela nivalis), hermelin (Mustela erminea) (1)
	3 m2

	Ilder (Mustela putorius), europæisk mink (Mustela lutreola) (1,1)
	6 m2

	Skovmår (Martes martes), husmår (Martes foina) (1,1)
	20 m2

	Tayra (Eira barbara) (1,1)
	30 m2

	Stribet stinkdyr (Mephitis mephitis) (1,1)
	20 m2

	Odder (Lutra lutra), glatpelset odder (Lutra perspicilata) (1,1)
	30 m2

	Honninggrævling (Mellivora capensis) (1,1), grævling (Meles meles) (1,2)
	50 m2

	Jærv (Gulo gulo) (1/1,1)
	80 m2

	Kæmpeodder (Pteronura brasiliensis), havodder (Enhydra lutris) (1,1)
	60 m2

	Højden på den udendørs indhegning for klatrende arter, såsom mår, tayra og tilsvarende
	3 m2



(1) ét individ
(1,1) én han og én hun 
(1,2) én han og to hunner

Klimatiske betingelser
Kun individer af kulderesistente arter må opdrættes i udendørs indhegninger hele året. Sovekasse med liggemateriale, beskyttet mod dårligt vejr. Individer af termofile arter skal have en opvarmet indendørs kasse med en temperatur på mindst 15 °C i den kolde årstid.

Pladsforbedringer
Den udendørs indhegning dækkes overvejende med jord, og i forbindelse med de gravende arter, sikres mod undergravning eller mod at individer bliver begravet. Dyrene skal have adgang til et tilstrækkeligt antal store huller i jorden eller ekstra sovekasser.
Området skal forbedres med klatregrene, hule træstammer, stubbe, halmballer, sten, naturlig vegetation, beskyttelse mod sol og regn, liggegrene og et vandbad. For odder og mink skal jord- og vandområderne i den udendørs indhegning være af samme størrelse og bassinet skal have en aflang form med strukturerede sider. Kæmpeoddere og havoddere skal have et område med vand, som er mindst 2 m dybt i over 80 % af overfladen. For arter, der klatrer godt, skal buret være lukket til alle sider; for andre arter, såsom grævlinger, honninggrævlinger eller oddere, er glatte vægge og en tør grav eller voldgrav med tilstrækkeligt høje barrierer og et overhæng tilstrækkeligt.

Social struktur
Opdrættes enkeltvist eller i par; honninggrævlinger, grævlinger, stinkdyr eller nogle odderarter kan opdrættes i familiegrupper.

Ernæring
Hele dyre, kød, fisk, frugt, grøntsager og tilsætninger med vitaminer og mineraler. Fordring skal mindst to gange om ugen inkludere jagtsimulering.

Indfangning og transport
Indfanges normalt med net eller hånden under anvendelse af læderhandsker. Transporteres enkeltvist i en kraftig trækasse med ventilationsåbninger. Jærve og grævlinger transporteres i en kasse, der er beklædt med metalplader. Oddere transporteres i en godt ventileret kasse, fortrinsvis i solide trådnetskasser, som er bygget ind i en større trækasse.

2. Primater

Kravene gælder tilsvarende for familier eller arter af primater, der ikke er omfattet af dette bilag, i overensstemmelse med deres indbyrdes familiære sammenhænge med den pågældende familie eller art.

a) Nataktive aber
Halvaber: for eksempel, næseaber (Cheirogaleidae), fingerdyr (Daubentonia madagascariensis), dovendyr (Lorisidae), buskaber (Galagonidae) eller spøgelsesaber (Tarsiidae), pelsaber: nataber (Aotinae)

Pladskrav
Næseaber, dovendyr, buskaber og spøgelsesaber opdrættes i par eller i familiegrupper: gulvareal på 3 m2 med en højde på 2,5 m. Stor brun buskabe (Otolemur crassicaudatus): gulvareal på 9 m2 med en højde på 3 m; 0,5 m2 for hvert ekstra individ. Senegal-galagoer (Otolemur crassicaudatus) og nataber opdrættes i par eller familiegrupper: gulvareal på 6 m2 med en højde på 2,5 m. Fingerdyr opdrættes i par eller par med afkom: gulvareal på 6 m2 og en højde på 3 m.

Klimatiske betingelser
Nataktive aber opdrættes udelukkende i indendørs arealer med en temperatur mellem 20 °C og 25 °C. Der skal tages højde for timer med dagslys afhængigt af årstiden. Fugtigheden skal være i området fra 50 % til 75 %. For spøgelsesaber skal den relative fugtighed være op til 85 % ved en temperatur på 30 °C.

Pladsforbedringer
Både vertikale og horisontale klatremuligheder med mange skjulesteder og naturlige grene. Aberne skal have adgang til en redekasse af træ i den øverste del af opdrætsområdet. For nataber skal redekassen være stor nok til at rumme hele familiegruppen. Liggematerialet eller redematerialet omfatter grene med blade, barkstykker, tørv og tørre blade.

Social struktur
Opdrættes i par eller små familiegrupper. I forbindelse med nogle næseabearter kan to eller tre hunner, der er i familie med hinanden, opdrættes med to hanner.

Ernæring
To gange dagligt. Et varieret foder af frugt og grøntsager; endvidere skal foderrationen indeholde animalsk fedt, såsom græshopper, markgræshopper eller melorme.

Indfangning og transport
Individer indfanges direkte i transportkassen ved brug af læderhandsker eller et net. Transporteres enkeltvist.

b) Træspidsmus (Tupaiidae), lemur (Lemuridae), silkemaki (Propithecus) 

Pladskrav
Træspidsmus og lemurer opdrættes i par eller en familiegruppe:
Træspidsmus: gulvareal på 5 m2 med en højde på 1,5 m. Lemurer (undtaget sorthvid halskravelemur, snohalet lemur, sportslig lemur eller lille bambuslemur): gulvareal på 10 m2 med en højde på 2,5 m. Sorthvid halskravelemur, snohalet lemur, væselmaki eller lille bambuslemur (Lemur variegata, Lemur catta, Lepilemur mustelinus eller Hapalemur griseus): gulvareal på 12 m2 med en højde på 3 m; 3 m2 for hvert ekstra individ. Sifakaer: gulvareal på 30 m2 med en højde på 3 m.

Klimatiske betingelser
Rumtemperatur mellem 18 °C og 20 °C. Relativ luftfugtighed mellem 40 % og 70 %. Dagslys i 12 timer. Ved temperaturer over frysepunktet må lemurer have adgang til den udendørs indhegning, sålænge de har adgang til det indendørs område. Den udendørs indhegning skal have en afskærmning.

Pladsforbedringer
Naturlige trægrene i både horisontal og vertikal retning, hvor relevant med naturlig vegetation, og materialer til beskæftigelse, såsom gemt foder eller forskellige redskaber. Lange horisontale siddepinde, hvor hele gruppen kan sidde samtidigt. Trækasser til opfostring af unger placeret i de højere områder i den udendørs indhegning. Et enkelt træspidsmusindivid skal have to sovekasser. Sorthvide halskravelemurhunner skal have to redekasser.

Social struktur
Opdrættes i par eller familiegrupper. Lemurer må opdrættes i store rum med plantet vegetation, i en familiegruppe eller i en gruppe bestående af flere arter.

Ernæring
Fodres tre gange dagligt. Et varieret foder af frugt, grøntsager og grene med blade, afhængigt af årstiden. Animalske proteiner i form af kvark, æg og mælk. Lille bambuslemur skal fodres med bambus, hø, halm og bark regelmæssigt. Træspidsmus kan derudover fodres med kød og melorme.

Indfangning og transport
Træspidsmus og silkemakier transporteres enkeltvist i små kasser beklædt med hø. Lemurer lokkes ind i transportkasser med foder eller med en faldanordning og transporteres enkeltvist.

c) Silkeaber og tamariner (Callitrichidae) 

Pladskrav
Silkeaber og tamariner opdrættes i par eller familiegrupper: indendørs areal med et gulvareal på 5 m2 og en højde på 2 m.
Pladskravene vedrørende den udendørs indhegning er de samme som for det indendørs område.

Klimatiske betingelser
Temperaturen i det indendørs område skal være mellem 18 °C og 24 °C. Ved temperaturer over 5 °C må individet benytte den udendørs indhegning, sålænge der er adgang til det indendørs område. Den udendørs indhegning skal have sollys, men også omfatte en afskærmning.

Pladsforbedringer
Mange vertikale og horisontale grene, hvor dyrene kan klatre, løbe og springe, hvor relevant naturlig jord med vegetation, med mulighed for at skjule sig og trække sig tilbage, især i den øverste del af indhegningen samt flade siddeflader til hele familien. Adskilte redekasser til hver familie. Visuel kontakt med nabogrupper af silkeaber og tamariner skal forhindres ved hjælp af ikke-transparente vægge. Den udendørs indhegning skal være delvist afskærmet.

Social struktur
Opdrættes i par eller familiegrupper.

Ernæring
Hvis dyrene opdrættes indendørs uden en udendørs indhegning, skal de have tilskud af vitamin D2 i vintermånederne. Et varieret foder af frugt og grøntsager. Foderet skal tilsættes animalske proteiner, vitaminer og mineraler. Rationen skal fordeles i flere foderskåle til en familie. Foderet skal tilføres på en sådan måde, at dyrene er beskæftigede, såsom blade, hele majskolber, hele frugter, træstykker med honning eller levende insekter.

Indfangning og transport
Indfangning ved brug af læderhandsker eller et fangnet af stof. Transporteres enkeltvist.

d) Kapucineraber (Cebidae): springabe (Callicebus), saki, korthaleabe (Pitheciinae), almindelig saimiri (Saimiri), kapucinerabe (Cebus), vestaber (Atelidae): brøleabe (Alouatta), edderkopabe (Atelinae)

Pladskrav
Almindelig saimiri, springaber eller små saki-arter: gulvareal på 8 m2 pr. par med en højde på 3 m; 3 m2 for hvert ekstra individ. Store saki-arter, korthaleabe eller brøleabe: gulvareal på 12 m2 pr. par med en højde på 2,5 m; 3 m2 for hvert ekstra individ. Colombiansk hvidhovedet kapucineraber eller edderkopabe: gulvareal på 16 m2 pr. par med en højde på 3 m; 4 m2 for hvert ekstra individ.

Klimatiske betingelser
For springaber, sakier og brøleaber: høj relativ fugtighed og høj temperatur over 23 °C. Springaber, sakier, korthaleaber og brøleaber må kun have adgang til den udendørs indhegning i sommermånederne.

Pladsforbedringer
Mange faciliteter i forskellig højde, hvor dyrene kan klatre og svinge frem og tilbage (tov, net, hængekøjer, bænke). Rummet skal være struktureret med visuelle barrierer og skjulte kroge og andre muligheder for at skjule sig og trække sig tilbage, især i rummets øverste del. Brøleaber og sakier skal have adgang til mange overflader, hvor de kan gribe fat med deres haler. Edderkopaber og almindelige saimirier skal have adgang til store sovearealer, så flere individer kan sove sammen.

Social struktur
Opdrættes i en familiegruppe.

Ernæring
Et varieret foder af frugt, grøntsager, korn og nødder. Animalske produkter, såsom kvark, robinier, melorme, æg, kogt kød, kogt fisk og mælk. Flere fodringssteder.

Indfangning og transport
Indfanges i net eller jages ind i en kasse. Edderkophanner bedøves om nødvendigt. Springaber og almindelige saimirier indfanges normalt ved brug af læderhandsker. Transporteres enkeltvist i en kasse.

e) Chimpanser

Pladskrav
	Gruppe
	For hvert ekstra individ

	Antal individer
	Udvendigt hegn
	Indvendigt hegn
	

	
	Areal m2
	Rumfang m3
	Areal m2
	Rumfang m3
	Udendørs område m2
	Indendørs område m2

	3
	400
	1 200
	100
	250
	10
	8



Klimatiske betingelser
Den højeste temperatur i buret må ikke overstige 30 °C. I den kolde årstid skal gennemsnitstemperaturen ligge mellem 18 °C og 20 °C. Om efteråret og foråret må chimpanser have adgang til den udendørs indhegning selv ved lavere temperaturer, sålænge de har adgang til det indendørs område med kontrolleret temperatur.

Pladsforbedringer
Naturligt miljø af planter, træer og buske. Blade fra planter, bark, spåner, opgravede rødder, grene fra buske og træer, områder med vand eller jordbunker kan anvendes som rede-, fodrings- eller skjulematerialer. Klatrefaciliteter og siddegrene skal forefindes i den udendørs indhegning. Der må kun anvendes naturlige substrater.

Social struktur 
Opdrættes i en gruppe.

Ernæring
Årstidens frugter med blade, rødder, bark, knolde og andre plantedele samt æg og mindre dyr er bedst egnede.

Indfangning og transport
Transporteres enkeltvist i transportkasser med tilstrækkelig ventilation. Under transporten skal en person, som chimpansen kender, være til stede.

Bemærk:
De angivne pladskrav i nærværende bilag er minimumskrav.".

21. Bilag 2 slettes.
Artikel II
Nærværende gennemførelsesdekret træder i kraft den 1. marts 2020.

Gabriela Matečná, m.p.

